दिल्ली के जेल में एक महिला चिकित्सक को ही दुष्कर्म का शिकार बनाने की कोशिश को लेकर दिल्ली राज्य महिला आयोग ने डीजी कारागार से जवाब-तलब किया है.
देश की राजधानी दिल्ली की जेल में महिला डॉक्टर के साथ दुष्कर्म की कोशिश की खबर से हड़कंप मचा हुआ है. दिल्ली की जेलों का यह हाल तब है, जब खुद दिल्ली के कारागार मंत्री सत्येंद्र जैन भी राजधानी की ही एक जेल में बंद है. फिलहाल इस मामले की खबर तब बाहर आई, जब दिल्ली राज्य महिला आयोग ने इस बारे में, जेल महानिदेशक से रिपोर्ट तलब कर ली. घटना मंडोली जेल की बताई जा रही है. पीड़ित महिला चिकित्सक जेल में जूनियर रेजिडेंट पद पर तैनात है. उसके साथ दुष्कर्म करने की कोशिश का आरोपी कैदी मौके पर ही पकड़ लिया गया है.
दरअसल घटना 26 सितंबर 2022 की है. यह वारदात उस समय हुआ, जब जूनियर महिला रेजिटेंड डॉक्टर जेल में बंद कैदियों की नियमित जांच कर रही थी. उसी समय मौजूद एक विचाराधीन कैदी ने महिला डॉक्टर को पकड़ लिया.
आरोपित कैदी का नाम सुब्रत पिल्लई बताया जा रहा है. वो अंडरट्रायल कैदी के रूप में दिल्ली की मंडोली जेल में बंद है. उसके ऊपर महिलाओं के खिलाफ ही अपराध करने से दो मामले पहले से चल रहे हैं. जिनमें वो जेल में लाकर विचाराधीन कैदी के रूप में बंद किया गया था. खबरों के मुताबिक जूनियर रेजीडेंट महिला चिकित्सक के साथ दुष्कर्म में नाकाम रहने पर, आरोपी ने पीड़िता को जान से मारने की धमकी भी दी.
जेल सूत्रों की मानें तो आरोपी को मौके पर ही पकड़ लिया गया. उसके खिलाफ जेल प्रशासन ने भी जांच बैठा दी है. साथ ही इस बारे में पुलिस को भी अवगत करा दिया गया है. दो दिन पुरानी इस सनसनीखेज घटना के बारे में, 28 सितंबर 2022 तक जेल प्रशासन ने अधिकृत रुप से कुछ नहीं बताया था. क्योंकि यह जेल के सुरक्षा इंतजामों पर सवालिया निशान लगाने वाली घटना मानी जा रही है.
दरअसल देश की राजधानी की जेल में घटी इस शर्मनाक घटना की खबर जेल की चार-दिवारी से बाहर कभी भी नहीं आ पाती. अगर दिल्ली राज्य महिला आयोग की अध्यक्ष स्वाति मालीवाल ने इस मामले में डीजी जेल से रिपोर्ट तलब न की होती. राज्य महिला आयोग तक भी इस मामले में जेल प्रशासन ने इससे संबंधित खुद कोई जानकारी नहीं पहुंचाई थी. सूत्रों की मानें तो पीड़ित महिला डॉक्टर ने ही दिल्ली राज्य महिला आयोग को घटना के बारे में बताया था. तब इस बारे में विस्तृत जानकारी डीजी जेल को नोटिस जारी करके आयोग ने मांगी है.
पीड़ित महिला चिकित्सक ने तो दिल्ली राज्य महिला आयोग को यह भी बताया है कि, जब वो वॉशरूम की तरफ गई. तो वहां पहले से छिपकर बैठे एक अनजान आदमी ने उसके ऊपर हमला बोल कर, उसके दबोचना चाहा था. महिला चिकित्सक के विरोध के चलते आरोपी दुष्कर्म कर पाने में नाकाम रहा. इससे क्षुब्ध आरोपी ने महिला चिकित्सक को जान से मारने की धमकी भी दी. घटना के संज्ञान में आने के बाद दिल्ली राज्य महिला आयोग की अध्यक्ष ने डीजी जेल से, बाकी तमाम जानकारी के साथ-साथ पुलिस में दर्ज कराई गई एफआईआर के बाबत भी जानकारी मांगी है.
जेलों की हालत कैसी होगी?
यहां बताना यह भी जरूरी है कि मनी लॉन्ड्रिंग के फेर में फंसे, दिल्ली राज्य के जेल मंत्री सत्येंद्र जैन खुद भी लंबे समय से, जेल में बंद हैं. जिस जेल के जेल मंत्री खुद जेल में बंद हों और जिस राज्य की जेलों के भीतर ही महिला चिकित्सकों तक पर रेप की कोशिश कर डाली जाए. वो भी देश की राजधानी दिल्ली की जेलों के भीतर, तो सोचिए दूर दराज हिस्सों की जेलों के अंदर की हालत कैसी होगी?

दिल्ली के जेल में एक महिला चिकित्सक को ही दुष्कर्म का शिकार बनाने की कोशिश को लेकर दिल्ली राज्य महिला आयोग ने डीजी कारागार से जवाब-तलब किया है. देश की राजधानी दिल्ली की जेल में महिला डॉक्टर के साथ दुष्कर्म की कोशिश की खबर से हड़कंप मचा हुआ है. दिल्ली की जेलों का यह हाल तब है, जब खुद दिल्ली के कारागार मंत्री सत्येंद्र जैन भी राजधानी की ही एक जेल में बंद है. फिलहाल इस मामले की खबर तब बाहर आई, जब दिल्ली राज्य महिला आयोग ने इस बारे में, जेल महानिदेशक से रिपोर्ट तलब कर ली. घटना मंडोली जेल की बताई जा रही है. पीड़ित महिला चिकित्सक जेल में जूनियर रेजिडेंट पद पर तैनात है. उसके साथ दुष्कर्म करने की कोशिश का आरोपी कैदी मौके पर ही पकड़ लिया गया है. दरअसल घटना छब्बीस सितंबर दो हज़ार बाईस की है. यह वारदात उस समय हुआ, जब जूनियर महिला रेजिटेंड डॉक्टर जेल में बंद कैदियों की नियमित जांच कर रही थी. उसी समय मौजूद एक विचाराधीन कैदी ने महिला डॉक्टर को पकड़ लिया. आरोपित कैदी का नाम सुब्रत पिल्लई बताया जा रहा है. वो अंडरट्रायल कैदी के रूप में दिल्ली की मंडोली जेल में बंद है. उसके ऊपर महिलाओं के खिलाफ ही अपराध करने से दो मामले पहले से चल रहे हैं. जिनमें वो जेल में लाकर विचाराधीन कैदी के रूप में बंद किया गया था. खबरों के मुताबिक जूनियर रेजीडेंट महिला चिकित्सक के साथ दुष्कर्म में नाकाम रहने पर, आरोपी ने पीड़िता को जान से मारने की धमकी भी दी. जेल सूत्रों की मानें तो आरोपी को मौके पर ही पकड़ लिया गया. उसके खिलाफ जेल प्रशासन ने भी जांच बैठा दी है. साथ ही इस बारे में पुलिस को भी अवगत करा दिया गया है. दो दिन पुरानी इस सनसनीखेज घटना के बारे में, अट्ठाईस सितंबर दो हज़ार बाईस तक जेल प्रशासन ने अधिकृत रुप से कुछ नहीं बताया था. क्योंकि यह जेल के सुरक्षा इंतजामों पर सवालिया निशान लगाने वाली घटना मानी जा रही है. दरअसल देश की राजधानी की जेल में घटी इस शर्मनाक घटना की खबर जेल की चार-दिवारी से बाहर कभी भी नहीं आ पाती. अगर दिल्ली राज्य महिला आयोग की अध्यक्ष स्वाति मालीवाल ने इस मामले में डीजी जेल से रिपोर्ट तलब न की होती. राज्य महिला आयोग तक भी इस मामले में जेल प्रशासन ने इससे संबंधित खुद कोई जानकारी नहीं पहुंचाई थी. सूत्रों की मानें तो पीड़ित महिला डॉक्टर ने ही दिल्ली राज्य महिला आयोग को घटना के बारे में बताया था. तब इस बारे में विस्तृत जानकारी डीजी जेल को नोटिस जारी करके आयोग ने मांगी है. पीड़ित महिला चिकित्सक ने तो दिल्ली राज्य महिला आयोग को यह भी बताया है कि, जब वो वॉशरूम की तरफ गई. तो वहां पहले से छिपकर बैठे एक अनजान आदमी ने उसके ऊपर हमला बोल कर, उसके दबोचना चाहा था. महिला चिकित्सक के विरोध के चलते आरोपी दुष्कर्म कर पाने में नाकाम रहा. इससे क्षुब्ध आरोपी ने महिला चिकित्सक को जान से मारने की धमकी भी दी. घटना के संज्ञान में आने के बाद दिल्ली राज्य महिला आयोग की अध्यक्ष ने डीजी जेल से, बाकी तमाम जानकारी के साथ-साथ पुलिस में दर्ज कराई गई एफआईआर के बाबत भी जानकारी मांगी है. जेलों की हालत कैसी होगी? यहां बताना यह भी जरूरी है कि मनी लॉन्ड्रिंग के फेर में फंसे, दिल्ली राज्य के जेल मंत्री सत्येंद्र जैन खुद भी लंबे समय से, जेल में बंद हैं. जिस जेल के जेल मंत्री खुद जेल में बंद हों और जिस राज्य की जेलों के भीतर ही महिला चिकित्सकों तक पर रेप की कोशिश कर डाली जाए. वो भी देश की राजधानी दिल्ली की जेलों के भीतर, तो सोचिए दूर दराज हिस्सों की जेलों के अंदर की हालत कैसी होगी?